Гісторыя завода адлюстравана ў мясцовым музеі. Можна сказаць, што тут сабрана ўнікальная экспазіцыя, якая расказвае не толькі аб самім прадпрыемстве, але і старажытных геалагічных эпохах, калі першабытны чалавек шукаў у шахтах выкапні. Сярод цікавых экспанатаў — вапнавыя адбіткі малюска пектуса, марскіх вожыкаў, ракавін галаваногіх малюскаў аманітаў, з якіх мільёны гадоў таму на марскім дне ўтварыліся паклады вапны.